Olly Alexander

**Oliver Alexander Thornton** (), kjend profesjonelt som **Olly Alexander**, er ein engelsk songar og skodespelar. Han blei kjend i England som hovudvokalist i popbandet , som toppa den britiske albumlista to gongar og hadde fleire singlar på topp 10 på den britiske singellista. Som skodespelar fekk han mykje ros for rolla si som Ritchie Tozer i dramaserien **' (2021).

Thornton har vore nominert til [[Brit Awards]] seks gongar. Han har også blitt nominert til ein British Academy Television Award for beste skodespelar i tillegg til ein Critics' Choice Television Award i klassen for beste skodespelar i miniserie eller film laga for fjernsyn. Han [[Storbritannia i Eurovision Song Contest|representerte Storbritannia]] i [[Eurovision Song Contest 2024]] i [[Malmö]] i [[Sverige]] med songen «[[Dizzy av Olly Alexander|Dizzy]]».

== Bakgrunn ==
Oliver Alexander Thornton blei fødd 15. juli 1990 i [[Harrogate]] i [[North Yorkshire]]. Mora hans, Vicki Thornton, var ein av grunnleggjarane av Coleford Music Festival. Han gjekk på St John's Primary School i Coleford og Monmouth Comprehensive School. Etter å ha fullført GCSE, studerte han utøvande kunst ved Hereford College of Arts. Då han var 13 år, skilde foreldra hans seg, og han og broren Ben blei deretter berre oppseda av mora. 

Då Thornthon var 16 år blei han knytt til ein agent då han var på audition for ei rolle i den britiske TV-serien ¨''Skins''. Han fortalde at han droppa ut av Hereford College of Arts for å fortsette skodespelarkarrieren sin ettersom han blei tilboden roller, og sa: «Eg byrja med skodespel då eg var ung; det skjedde liksom. Eg droppa ut av skulen for å jobbe rundt om i verda, noko som var fantastisk.» «Eg ønskte verkeleg å bli songar eller musikar ... Plutseleg var eg ein skodespelar. Det var noko eg aldri hadde gått hardt inn for. Eg prøver framleis å finne ut av det. ... Eg hata verkeleg skulen fordi eg blei totalt mobba, men du blir aldri mobba i dramaklassen fordi dei rare barna gjer det bra i dramaklassen. Det var ein trygg plass.» Alexander opplevde også [[bulimi]] som ungdom.

== Karriere ==
Thornton fekk den fyrste fjernsynsrolla si i den britiske serien ''Summerhill'' i 2008. Året etter spela han i [[Jane Campion]] sin film ''Bright Star'', og i 2010 spela han i **'. I 2012 fekk han ei rolle i  sin versjon av Dickens-dramaet **', og i 2014 spela han i  sin film ''The Riot Club''.

I 2010 skipa Thornton bandet  saman med venane Michael Goldsworthy og Emre Turkmen. I 2012 gav bandet ut debutsingelen «I Wish I Knew». I 2015 gav det ut debutalbumet ''Communion'', som nådde fyrsteplassen på albumlista i Storbritannia og Irland. I 2021 forlet Goldsworthy og Turkmen bandet, og Olly Alexander fortsette Years & Years som soloprosjekt. Same året spela han i dramaserien **', og blei kritikarrost for innsatsen sin i hovudrolla som Ritchie Tozer.

### Eurovision Song Contest
Den 16. desember 2023, under finalen av **, kunngjorde BBC og Alexander at han skulle representere Storbritannia i Eurovision Song Contest 2024. Den 1. mars 2024 blei det britiske bidraget «Dizzy»  gjeve ut og ein tilhøyrande musikkvideo lansert under spesialepisoden *Graham Meets Olly*, sendt på BBC One. 

Som eit av «dei fem store» landa i Eurovision Song Contest, var Storbritannia direktekvalifisert til finalen laurdag 11. mai 2024. I avrøystinga fekk Alexander 46 poeng og enda på 18. plass; samtlege av poenga kom frå jurygruppene.

## Kjelder

**Denne artikkelen bygger på «[[:nb:Olly Alexander|Olly Alexander]]» frå , den 29. desember 2024.*  
**Denne artikkelen bygger på «[[:nb:Olly Alexander|Olly Alexander]]» frå , den 29. desember 2024.*